དཔེར་ན་དགུན་གྱི་དུས་སུ་བྱི་བས་འཕྱི་བ་གཉིད་དུ་ཡུར་བའི་ལུས་ལ་རྨུགས་པ་ན་བྱི་བའི་དུག་ཞུགས་ཡོད་ཀྱང་རྨུགས་པ་ཚ་བེར་བ་དེ་ནི་མྱོང་ལ་དུག་དེ་ནི་མ་མྱོང་ངོ་།དེ་ནས་དུས་ཕྱིས་འབྲུག་གི་སྒྲ་ཐོས་པ་ན་འཕྱི་བ་གཉིད་སད་པར་གྱུར་ལ།དེས་བདག་གི་ལུས་སྐྲངས་པ་དང་མདོག་སྨུག་ནག་ཏུ་གྱུར་བ་དང་།སྡུག་བསྔལ་ནད་ཀྱིས་མནར་བ་འདི་བྱི་བས་རྨུགས་པའི་ཚེ་དུག་ཞུགས་པར་འདུག་པས་ཡིན་ནོ་སྙམ་དུ་སྔར་རྨུགས་པའི་ཚེ་དུག་མ་མྱོང་ཡང་དུས་ཕྱིས་དེ་ལ་དྲན་པ་སྐྱེ་བ་ཡོད་པས་དྲན་པ་སྐྱེ་བ་ལ་སྔར་མྱོང་དགོས་པས་ཁྱབ་པ་མེད་དོ་ཞེས་དགག་པ་རྒྱག་པར་བྱེད་དོ།།དེ་ལྟར་ཡང་ཐལ་འགྱུར་བ་དག་གི་གཞུང་ལས།གལ་ཏེ་རང་རིག་ཡོད་མིན་ན།།རྣམ་ཤེས་དྲན་པར་ཇི་ལྟར་འགྱུར།།གཞན་མྱོང་བ་ན་འབྲེལ་པ་ལས།།དྲན་འགྱུར་བྱི་བའི་དུག་བཞིན་ནོ།།ཞེས་བྱུང་བ་ལགས་སོ།།